قوزیی قیبریس تورک جمهوریتینده (KKTC) قاضی ماغوسایا باغلی آکدوغان کندینده کی دؤکتور فازیل کوچوک ایلک  مکتبیندن تورکیه بایراغی و جمهوریتین قوروجوسو رئوف دنکتاشین شکلینی اوغورلایان 16 یاشینداکی روم ساواس کوولئندورونون آتاسی پرزیدنت مصطفی آکینجی یا مکتوب یازا‌راق عذر ایسته‌دی.
جمهور باشقانلیغیندان وئریلن آچیقلامایا گؤره، کوولئندرونون آتاسی آکینجی یا عنوان لادیغی مکتوبوندا درین کدر دویدوغونو وورغولایا‌راق، قیبریس‌لی تورک‌لردن عذر ایسته‌دیگینی بیلدیردی.
مکتوبوندا "سرت دیلله قینادیغیمیز 16 یاشینداکی اوغلوموزون دوشونجه‌سیز رفتارلاری‌نین نتیجه‌لریندن دویدوغوموز کدری و پئشمانلیغیمیزی ایفاده ائدیریک" دئییلدی.
پرزیدنت آکینجییا عذر مکتوبو ایله بیرلیکده تورکیه بایراغی ایله دنکتاشین شکلینی ده گؤندرن آتا "امین اولون کی، اوغلوم بو سهو رفتارینی باشا دوشدو، پئشمان اولدو و بئله بیر شئی بیر داها اصلا اولمایا‌جاق‌دیر" دئیه‌رک کدرینی بؤلوشدو.
مکتوبدا "سیزین واسیطه‌نیزله هم اؤزوم، هم اوغلوم، هم ده بوتون عائله‌میز بو رفتارلارا گؤره کدر، غضب و مایوس لوق حیسی کئچیرن هر کس‌دن قلبن عذر ایستییریک" دئیه بیل‌دیرن عائله آکینجی‌دان عذرلری‌نین قیبریس تورک خالقینا چاتدیریلماسینی خواهیش ائتدی.
عذر مکتوبو، تورکیه بایراغی و دنکتاشین شکلی روم گنجین عائله یاخین‌لاری طرفیندن دونن پرزیدنت مصطفی آکینجییا تقدیم ائدیلدی.
پرزیدنت ایقامتگاهینا گئلن عائله یاخین‌لارینا حادثه‌نین آکدوغان کندین‌دکی دینی مراسیم زامانی باش وئرمه‌سی سببیندن دین ایشلری عذره ایداره‌نین صدری تالیپ آتالای و قیبریس باریش پروسه سینده دینی یول اوفی‌سی‌نین کووردیناتورو سالپی اسکیدژیان موشاییت ائتدی‌لر.
قوزیی قیبریس تورک جمهوریتی-نین ایجازه‌سی ایله 8 سپتامبردا آکدوغان کندینده یئرلشن پاناگیا کیلسه‌سینده روم‌لار طرفیندن کئچیریلن دینی مراسیمه قاتیلان ساواس کوولئندورو آدلی روم پرووکاتور کیلسه‌نین یاخینلیغینداکی دؤکتور فازیل کوچوک ایلک مکتبیندکی تورکیه جمهوریتی بایراغینی و مکتبین کوریدورون‌داکی شوشه دولابین ایچیندکی قوروجو پرزیدنت دنکتاشین شکلینی اوغورلامیشدی.
قوزیی قیبریس تورک جمهوریتی-نین باش ناظیرلیک و خاریجی ایشلر ناظیرلیگی طرفیندن وئریلن آچیقلامادا حادثه‌نین گوناهکاری‌نین کوولئندورو اولدوغونون معین ائدیلدیگی و باره‌سینده توتولما قراری وئریلدیگی بیلدیریلمیشدی.
آچیقلامادا آیریجا، کوولئندورونون تحویل وئریلمه‌سی ده طلب ائدیلمیشدی.
